05 November 2019 05:09
Die Suid-Afrikaanse Weerdiens waarsku oor ’n uiters groot brandgevaar oor die binneland van die Noord-Kaap, westelike dele van die Vrystaat en Noordwes, Sentraal Karoo en die Klein-Karoo in die Wes-Kaap en noordelike dele van die Oos-Kaap.
Erge donderstorms word ook teen die middag oor die westelike dele en middelland van KwaZulu-Natal verwag.
Gedeeltelik bewolk en baie warm met enkele buie en donderbuie in die suide.
* Pretoria: 18 °C tot 34 °C
Motreën en miskolle die oggend langs die platorand, andersins gedeeltelik bewolk en warm met enkele buie in die middag en donderbuie oor die suidelike Hoëveld.
* Mbombela: 18 °C tot 28 °C
Motreën en miskolle die oggend langs die platorand, andersins gedeeltelik bewolk en warm tot baie warm.
Sonnig en baie warm, wat gedeeltelik bewolk raak in die middag met donderbuie oor die sentrale en suidwestelike dele.
* Mahikeng: 21 °C tot 33 °C
* Vryburg: 20 °C tot 36 °C
Mooiweer en warm tot baie warm, wat gedeeltelik bewolk raak in die middag met donderbuie.
* Bloemfontein: 14 °C tot 36 °C
Sonnig en baie warm, raak gedeeltelik bewolk in die middag met enkele donderbuie in die verre noordooste. Koel aan die noordkus met miskolle die aand en ’n matige noordewind aanvanklik, andersins matig tot fris westelike tot suidwestewind.
* Kimberley: 18 °C tot 37 °C
* Upington: 18 °C tot 38 °C
Gedeeltelik bewolk en warm tot baie warm, maar koel langs die suidwestelike kusgebiede met bewolkte weer aanvanklik. Baie warm op plekke in die sentrale binneland. Matige tot fris suidwestelike tot westewind aan die suidkus, andersins matige tot fris westelike tot noordwestewind, maar sterk aan die suidwestelike kus in die aand.
* Kaapstad: 16 °C tot 23 °C
* George: 16 °C tot 28 °C
Mooiweer en warm tot baie warm in die westelike helfte van die provinsie, wat gedeeltelik bewolk raak oor die oostelike binneland in die middag. Fris tot sterk noordoostewind langs die kus wat ’n matige suidwestewind teen die aand raak.
Sonnig en warm tot baie warm in die oostelike helfte van die provinsie, wat gedeeltelilk bewolk raak oor die binneland in die middag met enkele buie en donderbuie wat na die kus versprei. Fris tot sterk noordoostewind aan die kus.
* Oos-Londen: 17 °C tot 25 °C
Bewolk met mis die oggend oor die binneland, andersins sonnig en warm tot baie warm op plekke in die noorde en weste. Gedeeltelik bewolk in die middag met enkele buie en donderbuie, maar verspreid in die weste en middellande. Matige tot fris oostelike tot noordoostewind aan die kus wat sterk op plekke teen laatmiddag kan raak.
* Richardsbaai: 19 °C tot 30 °C
* Pietermaritzburg: 15 °C tot 31 °C